CELEX: 62008TN0365
Language: da
Date: 2008-08-28 00:00:00
Title: Sag T-365/08: Sag anlagt den 28. august 2008 — Hidalgo mod KHIM — Bodegas Hidalgo — La Gitana (HIDALGO)

25.10.2008   
            
            
               DA
            
            
               Den Europæiske Unions Tidende
            
            
               C 272/48
            
         Sag anlagt den 28. august 2008 — Hidalgo mod KHIM — Bodegas Hidalgo — La Gitana (HIDALGO)
   (Sag T-365/08)
   (2008/C 272/93)
   Stævningen er affattet på spansk
   Parter
   
      Sagsøger: Emilio Hidalgo (Jerez de la Frontera, Spanien) (ved abogada M. Esteve Sanz)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Bodegas Hidalgo — La Gitana, SA (Sanlucar de Barrameda, Cádiz, Spanien)
   Sagsøgerens påstande
   
               —
            
            
               Afgørelse truffet den 11. juni 2008 af Fjerde Appelkammer ved Kontoret for Harmonisering i det Indre Marked (Varemærker og Design) og meddelt sagsøgeren den 18. juni 2008 (sag R 1329/2007-4) annulleres.
            
         
               —
            
            
               Harmoniseringskontoret og i givet fald intervenienten tilpligtes at betale omkostningerne for Retten og omkostningerne ved sagen for appelkammeret.
            
         Søgsmålsgrunde og væsentligste argumenter
   
      Ansøger om EF-varemærket: Emilio Hidalgo
   
      Det omhandlede EF-varemærke: Ordmærket »HIDALGO« (ansøgning nr. 4 032 108) for varer i klasse 33 »alkoholiske drikke (med undtagelse af øl)«
   
      Indehaver af det i indsigelsessagen påberåbte varemærke eller tegn: Bodegas Hidalgo — La Gitana S.A.
   
      Det i indsigelsessagen påberåbte varemærke eller tegn: Det spanske ordmærke »HIDALGO« for varer i klasse 33 (»vine i almindelighed og dem, der er omfattet af oprindelsesbetegnelserne DDOO Jerez og Manzanilla i særdeleshed«)
   
      Indsigelsesafdelingens afgørelse: Medhold i indsigelsen og afslag på ansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 73 og artikel 61, stk. 2, i forordning (EF) nr. 40/94 om EF-varemærker samt af sagsøgerens ret til forsvar, idet den anfægtede afgørelse er baseret på et dokument, som sagsøgeren ikke har haft mulighed for at udtale sig om.
   Sagsøgeren har ligeledes gjort gældende, at der er sket tilsidesættelse af
   
               —
            
            
               artikel 8, stk. 1, litra a), i forordning nr. 40/94, for så vidt som det anføres i den anfægtede afgørelse, at vin er af samme art som andre alkoholholdige drikke i klasse 33, der ikke er vin.
            
         
               —
            
            
               artikel 4, stk. 1, og artikel 5, stk. 1, i direktiv 89/104/EØF om indbyrdes tilnærmelse af medlemsstaternes lovgivning om varemærker samt af princippet om nationale varemærker og EF-varemærker, der eksisterer side om side og med samme gyldighed.